شەفەق نیوز/ وەڕێەوبەرایەتی هاتوچو سلێمانی، ئمڕوو پەنجشەممە، راگەیان پەنج ماشین لە سلێمانی دەسنریا وە بانیان ک لەبان جادەی  تاسڵوجە پێشبڕکێ ئەنجامدانە و مەترسی هاتوچوی دروس کردنە.
لە بەیاننامیگ وەڕێەوبەرایەتی هاتوچوی سلێمانی ڕاگەیان،  "دویەشەو لە وەخت دیریگ دویای ئەوەگ کۆنترۆڵ هاتوچوی سلێمانی ئاگادارکریا و زانیاری وەپی دریا وە بوین چەن ماشینیگ سەرپیچیکار ک لەبان جادەی تاسڵوجە پێشبڕکێ کەن و مەترسی هاتوچو دروس کردنە. دەسوەجی ئەفسەر ئێشکگر و کارمەندەیل شەفت شەو هاتوچوی قەزای ناوەند وە هەماهەنگی وەگەرد مەفرەزەی ئاسایش تاسڵوجە توەنستن دەس بنەن وەبان (5)  لەو ماشینەیلە و ئەرا گەراج دەس وەبانگردن  وەڕێەوبەرایەتی هاتوچوی پارێزگای سلێمانی کلکریان و  رانندەیلیش ڕیوەروی یاسا کریەن.
هاتوچوی سلێمانی دووپات کرد، ک دیاردەی پیشبڕکێ کردن سەرپیچیگ هاتوچوییە و مەترسی کەفتن رویداو  قورس و مەرگدار لەلی کەفێدەو، بیجگە لەوە هاوڵاتیەیل بیزار و نیگەران کردنە، لەوەر ئەوە وە گشت جویریگ رویوەڕی ئەو سەرپێچییە بون و رانندەی سەرپێچیکار ڕویوەری یاسا کریەن.
